Document ID: /roh_data/filtered/fineweb-2-filterrobots_roh.jsonl.gz/69361

Il Grischun schlucca las reglas da quarantina per creschids ch’han gì contact cun ina persuna testada positiv sin il coronavirus: Da nov stoppian ellas durant set dis suenter l’ultim contact (betg medema chasada) far mintg’auter di in test da corona tar il medi, en in center da test u apoteca. Plinavant stoppian ellas purtar ina mascrina, sch’ellas hajan contact cun autras persunas, e limitar ils contacts en general. Autotests fatgs a chasa na pussibiliteschian betg ina quarantina levgiada.
Quai ha communitgà la regenza. Uschia possian persunas che na vivan betg ensemen cun la persuna testada positiv vinavant ir a lavurar.